கேள்வி: வ. உ. சிதம்பரம் கல்லூரி - தோற்றம் என்பது என்ன?
பதில்: பல தடைகளைத் தாண்டிய பிறகு, அப்போதைய சென்னை மாகாண முதல்வராக இருந்த குமாரசாமி ராஜா 1947 இல் கல்லூரிக்கு அடிக்கல் நாட்டினார். அப்போதைய மெட்ராஸ் பல்கலைக்கழகத்துடன் இணைவுபெற்ற, இக்கல்லூரியில் பல்வேறு பிரிவுகளில் பட்டப்படிப்பு படிப்புகள் தொடங்கப்பட்டன. வெளி மாணவர்களுக்காக வளாகத்திற்குள் கட்டப்பட்ட மூன்று தங்கு விடுதிகள் உட்பட மொத்தம் ஐந்து விடுதிகள் அமைக்கப்பட்டன. இக்கல்லூரிஆனது 1966 ஆம் ஆண்டில், புதிதாக உருவாக்கப்பட்ட மதுரை பல்கலைக்கழகத்துடன் (இன்றைய மதுரைக் காமராசர் பல்கலைக்கழகம்) இணைவுபெற்றது. 1966க்குப் பிந்தைய காலகட்டத்தில், ஆங்கிலம் மற்றும் வேதியியல் போன்ற பல பிரிவுகளில் முதுகலைப் படிப்புகளை அறிமுகப்படுத்தியதன் மூலம் இக்கல்லூரியானது முதுகலை மையமாக உருவெடுத்தது. அந்த நேரத்தில், இந்த கல்லூரி மாணவர்களின் பலத்தின் அடிப்படையில் பல ஆண்டுகளாக மதுரை பல்கலைக்கழக பகுதியில் மிகப்பெரிய கல்லூரியாக இருந்தது. கருத்தரங்குகள் மற்றும் கலாச்சார நிகழ்ச்சிகளை நடத்த வசதியாக கல்லூரியில் கலையரங்கம் மற்றும் நேர்த்தியான ஆடுகளம் போன்றவற்றைக் கொண்ட ஒரு மைய மண்டபம் பின்னர் கட்டப்பட்டது.